Σάινα Νεχβάλ

Η Σάινα Νεχβάλ (χίντι: साइना नेहवाल, 17 Μαρτίου 1990) είναι Ινδή επαγγελματίας αντιπτερίστρια. Προηγουμένως το Νο. 1 στον κόσμο, η Νεχβάλ έχει κερδίσει 24 διεθνείς τίτλους, στους οποίους περιλαμβάνονται δέκα τίτλοι Superseries της Παγκόσμιας Ομοσπονδίας Αντιπτέρισης. Αν και έφτασε στο Νο. 2 στον κόσμο το 2009, μόλις το 2015 μπόρεσε να φτάσει στο Νο. 1 της κατάταξης, όπου έτσι έγινε η μόνη γυναίκα αντιπτερίστρια από την Ινδία και στη συνέχεια ο δεύτερος αντιπτεριστής από την Ινδία – μετά τον Πρακάς Πάντουκονε – που πέτυχε αυτό το κατόρθωμα. Έχει εκπροσωπήσει την Ινδία σε τρεις Ολυμπιακούς Αγώνες, κερδίζοντας το χάλκινο μετάλλιο στη δεύτερη συμμετοχή της, στους Θερινούς Ολυμπιακούς Αγώνες του 2012.

Η Νεχβάλ έχει επιτύχει πολλά ορόσημα στην αντιπτέριση για την Ινδία. Είναι η μόνη Ινδή που έχει κερδίσει τουλάχιστον ένα μετάλλιο σε κάθε μεγάλο ατομικό αγώνισμα της ΠΟΑ, δηλαδή στους Ολυμπιακούς Αγώνες, στο Παγκόσμιο Πρωτάθλημα Αντιπτέρισης και στο Παγκόσμιο Πρωτάθλημα Νέων Αντιπτέρισης. Είναι η πρώτη Ινδή αθλήτρια αντιπτέρισης που κέρδισε Ολυμπιακό μετάλλιο, η πρώτη Ινδή που έφτασε στον τελικό του Παγκόσμιου Πρωταθλήματος Αντιπτέρισης και η πρώτη Ινδή που κέρδισε το Παγκόσμιο Πρωτάθλημα Νέων Αντιπτέρισης. Το 2006, η Νεχβάλ έγινε η πρώτη Ινδή γυναίκα και η νεότερη Ασιάτισσα που κέρδισε μία διοργάνωση 4 αστέρων. Είναι επίσης η πρώτη Ινδή που κέρδισε έναν τίτλο Super Series. Στο Uber Cup το 2014, ήταν αρχηγός της ινδικής ομάδας και παρέμεινε αήττητη, βοηθώντας την Ινδία να κερδίσει το πρώτο μετάλλιο της, το χάλκινο, στο Uber Cup. Η Νεχβάλ έγινε επίσης ο πρώτος αντιπτεριστής από την Ινδία που κέρδισε δύο χρυσά μετάλλια στο μονό (2010 και 2018) στους Αγώνες της Κοινοπολιτείας.

Θεωρούμενη ως μία από τους πιο επιτυχημένους αντιπτεριστές της Ινδίας, η Νεχβάλ πιστώνεται για την αύξηση της δημοτικότητας της αντιπτέρισης στην Ινδία. Το 2016, της απονεμήθηκε το Πάντμα Μπούσαν - το τρίτο σπουδαιότερο πολιτικό βραβείο της Ινδίας. Προηγουμένως, είχε λάβει επίσης τις δύο κορυφαίες αθλητικές διακρίσεις του έθνους, δηλαδή το Βραβείο Κελ Ράτνα και το Βραβείο Αρτζούνα. Η Νεχβάλ είναι φιλάνθρωπος και κατατάχθηκε στη 18η θέση στον κατάλογο με τους πιο φιλανθρωπικούς αθλητές το 2015.

 Καριέρα 

μικρογραφία| Η Νεχβάλ σε στιγμιότυπο από τους Αγώνες της Κοινοπολιτείας 2010, Δελχί.

 Επιτεύγματα 

 Ολυμπιακοί αγώνες 
Μονό γυναικών
ΈτοςΓήπεδο Αντίπαλος ΑποτέλεσμαΜετάλλιοΠαρ. 2012 Αρένα Γουέμπλεϊ, Λονδίνο, Μεγάλη Βρετανία Γουάνγκ Σιν 18–21, 0–1 αποσύρθηκε16x16εσ Χάλκινο 

 Παγκόσμιο Πρωτάθλημα 
Μονό γυναικών
ΈτοςΓήπεδο Αντίπαλος ΑποτέλεσμαΜετάλλιοΠαρ. 2015 Ιστόρα Γκελόρα Μπουνγκ Καρνό, Τζακάρτα, Ινδονησία Καρολίνα Μαρίν 16–21, 19–21εναλλ.=Silver|Ασήμι Αργυρό  2017 Emirates Arena, Γλασκώβη, Σκωτία Νοζόμι Οκουχάρα 21–12, 17–21, 10–21εναλλ.=Bronze|Μπρούντζος Χάλκινο 

 Αγώνες της Κοινοπολιτείας 
Μονό γυναικών
ΈτοςΓήπεδο Αντίπαλος ΑποτέλεσμαΜετάλλιο 2010 Αθλητικό Συγκρότημα Φρουρίου Σίρι, Νέο Δελχί, Ινδία Γουόνγκ Μιου Τσου 19–21, 23–21, 21–13εναλλ.=Gold|Χρυσός Χρυσό 2018 Κέντρο Αθλητισμού και Αναψυχής Γκολντ Κόουστ, Γκολντ Κόουστ, Αυστραλία Πούσαρλα Βέκατα Σίντου 21–18, 23–21εναλλ.=Gold|Χρυσός Χρυσό

 Ασιατικοί Αγώνες 
Μονό γυναικών
ΈτοςΓήπεδο Αντίπαλος ΑποτέλεσμαΜετάλλιοΠαρ. 2018 Ιστόρα Γκελόρα Μπουνγκ Καρνό, Τζακάρτα, Ινδονησία Τάι Τζου-Γινγκ 17–21, 14–21εναλλ.=Bronze|Μπρούντζος Χάλκινο 

 Παραπομπές 

 Εξωτερικοί σύνδεσμοι 

 Σάινα Νεχβάλ στο BadmintonLink.com
 Προφίλ και τελευταία νέα για τη Σάινα Νεχβάλ στο Sportskeeda
 Συνέντευξη με τη Σάινα Νεχβάλ – "Your Call with Saina Nehwal" στο NDTV

Κατηγορία:Ινδές αθλήτριες της αντιπτέρισης
Κατηγορία:Αθλητές στους Ασιατικούς Αγώνες 2006
Κατηγορία:Αθλητές στους Αγώνες της Κοινοπολιτείας 2006
Κατηγορία:Αθλητές της αντιπτέρισης στους Θερινούς Ολυμπιακούς Αγώνες 2008
Κατηγορία:Αθλητές στους Ασιατικούς Αγώνες 2010
Κατηγορία:Αθλητές στους Αγώνες της Κοινοπολιτείας 2010
Κατηγορία:Αθλητές της αντιπτέρισης στους Θερινούς Ολυμπιακούς Αγώνες 2012
Κατηγορία:Ινδοί Ολυμπιονίκες
Κατηγορία:Αθλητές στους Ασιατικούς Αγώνες 2014
Κατηγορία:Αθλητές της αντιπτέρισης στους Θερινούς Ολυμπιακούς Αγώνες 2016
Κατηγορία:Αθλητές στους Ασιατικούς Αγώνες 2018
Κατηγορία:Αθλητές στους Αγώνες της Κοινοπολιτείας 2018